CELEX: 62017TA0236
Language: el
Date: 2020-12-16 00:00:00
Title: Συνεκδικασθείσες υποθέσεις T-236/17 και T-596/17: Απόφαση του Γενικού Δικαστηρίου της 16ης Δεκεμβρίου 2020 — Balti Gaas κατά Επιτροπής και INEA (Χρηματοδοτική συνδρομή στο πλαίσιο του μηχανισμού «Συνδέοντας την Ευρώπη» για την περίοδο 2014-2020 – Τομέας των διευρωπαϊκών υποδομών ενέργειας – Προσκλήσεις υποβολής προτάσεων – Προσφυγή κατά παραλείψεως – Έλλειψη προσκλήσεως προς ενέργεια – Απαράδεκτο – Προσφυγή ακυρώσεως – Πράξη μη δεκτική προσφυγής – Προπαρασκευαστική πράξη – Εν μέρει απαράδεκτο – Απόφαση με την οποία απορρίπτεται πρόταση – Πρόδηλη πλάνη εκτιμήσεως – Υποχρέωση αιτιολογήσεως – Αρμοδιότητα της Επιτροπής)

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/23
            
         
      Απόφαση του Γενικού Δικαστηρίου της 16ης Δεκεμβρίου 2020 — Balti Gaas κατά Επιτροπής και INEA
      (Συνεκδικασθείσες υποθέσεις T-236/17 και T-596/17) (1)
      
      (Χρηματοδοτική συνδρομή στο πλαίσιο του μηχανισμού «Συνδέοντας την Ευρώπη» για την περίοδο 2014-2020 - Τομέας των διευρωπαϊκών υποδομών ενέργειας - Προσκλήσεις υποβολής προτάσεων - Προσφυγή κατά παραλείψεως - Έλλειψη προσκλήσεως προς ενέργεια - Απαράδεκτο - Προσφυγή ακυρώσεως - Πράξη μη δεκτική προσφυγής - Προπαρασκευαστική πράξη - Εν μέρει απαράδεκτο - Απόφαση με την οποία απορρίπτεται πρόταση - Πρόδηλη πλάνη εκτιμήσεως - Υποχρέωση αιτιολογήσεως - Αρμοδιότητα της Επιτροπής)
      (2021/C 62/27)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Balti Gaas OÜ (Ταλίν, Εσθονία) (εκπρόσωπος: E. Tamm, δικηγόρος)
      
         Καθών: Ευρωπαϊκή Επιτροπή (εκπρόσωποι: O. Beynet και Y. Marinova), Εκτελεστικός Οργανισμός Καινοτομίας και Δικτύων (εκπρόσωποι: I. Ramallo και L. Di Paolo)
      
         Παρεμβαίνουσα υπέρ της προσφεύγουσας: Δημοκρατία της Εσθονίας (εκπρόσωπος: N. Grünberg)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση της αποφάσεως η οποία φέρεται να περιέχεται στο έγγραφο του INEA, της 17ης Φεβρουαρίου 2017, σχετικά με την πρόταση της προσφεύγουσας η οποία υποβλήθηκε κατόπιν της δεύτερης πρόσκλησης υποβολής προτάσεων για το 2016 στο πλαίσιο του μηχανισμού «Συνδέοντας την Ευρώπη» (ΜΣΕ), βάσει του πολυετούς προγράμματος εργασιών που θεσπίσθηκε στο πλαίσιο της εκτελεστικής αποφάσεως C(2016) 1587 τελικό της Επιτροπής, της 17ης Μαρτίου 2016, περί τροποποιήσεως της εκτελεστικής αποφάσεως C(2014)2080 της Επιτροπής, για τη θέσπιση πολυετούς προγράμματος εργασιών στον τομέα των διευρωπαϊκών υποδομών ενέργειας, στο πλαίσιο του ΜΣΕ, για την περίοδο 2014-2020 (υπόθεση T-236/17), και, αφετέρου, αίτημα, βάσει του άρθρου 265 ΣΛΕΕ, να αναγνωρισθεί ότι η Επιτροπή παρανόμως παρέλειψε να εκδώσει αιτιολογημένη απόφαση σχετικά με την εν λόγω πρόταση της προσφεύγουσας και, επικουρικώς, αίτημα για την ακύρωση της εκτελεστικής αποφάσεως C(2017) 1593 τελικό της Επιτροπής, της 14ης Μαρτίου 2017, για την επιλογή και χρηματοδότηση δράσεων που συμβάλλουν στην υλοποίηση έργων κοινού ενδιαφέροντος στο πλαίσιο του ΜΣΕ στον τομέα των διευρωπαϊκών ενεργειακών υποδομών (υπόθεση T-596/17).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει τις προσφυγές.
               
            
                  2)
               
               
                  Ο Εκτελεστικός Οργανισμός Καινοτομίας και Δικτύων (INEA) φέρει τα δικαστικά έξοδά του, καθώς και τα δικαστικά έξοδα της Balti Gaas OÜ στην υπόθεση T-236/17, δεδομένου ότι η Ευρωπαϊκή Επιτροπή φέρει τα σχετικά με την υπόθεση αυτή δικαστικά έξοδά της.
               
            
                  3)
               
               
                  Η Balti Gaas φέρει τα δικαστικά έξοδά της, καθώς και τα έξοδα στα οποία υποβλήθηκε η Επιτροπή στην υπόθεση T-596/17.
               
            
                  4)
               
               
                  Η Δημοκρατία της Εσθονίας φέρει τα δικαστικά έξοδά της.
               
            
         (1)  EE C 221 της 10.7.2017.